ንማላጋ 4ብ1 ዝሰዓረታ ጋንታ ኣየነይቲ እያ?
ካልኣይ ደረጃ ዘላ ባርሰሎና ትማሊ ሰንበት ምሸት (ጋዜጣ ንሕትመት ኣብ ዝኣተወትሉ) ኣንጻር ኣትለቲክ ቢልባኦ ገጢማ ኣላ። ኣብ ካልእ ጸወታታት ላ ሊጋ፣ ቪያሪያል ንግራናዳ 2ብ0፣ ለቫንተ ንማላጋ 4ብ1፣ ዲፖርቲቮ ላ ካሩኛ ንኣይባር 2ብ0፣ ሪያል ሶሴዳድ ምስ ሰልታ ቪጎ 1ብ1 ተፈላልየን። ነቲ ሊግ ሪያል ማድሪድ ካብ 22 ግጥማት ብ54 ነጥቢ ቀዳመይቲ፡ ባርሰሎና ካብ 21 ጸወታታት (ብሰንበት መበል 22 ጸወታኣ ኣካይዳ) ብ50 ነጥቢ ካልኣይቲ፡ ኣትለቲኮ ማድሪድ ድማ ካብ 22 ግጥማት ብ50 ነጥቢ ሳልሰይቲ ኮይነን ይመርሓኦ ኣለዋ። ግጥም ማድሪድ ደርቢ ኣብዘን ክልተ ዓመታት 24 ግንቦት 2014 ኣብ ግጥም ፍጻመ ሻምፕዮንስ ሊግ ሪያል ማድሪድ ንኣትለቲኮ 4ብ1 ስዒራታ። 19 ነሓሰ ኣብ ግጥም ሱፐር ኮፓ ስጳኛ 1ብ1 ተፈላልየን። ኣብ ናይ መልሲ ግጥም ኣትለቲኮ 1ብ0 ተዓዊታ። ኣብ ቀዳማይ እግሪ ላ ሊጋ ኣብ ስታድዮም በርናቡ ኣትለቲኮ 2ብ1 ተዓዊታ። ሸውዓተ ጥሪ 2015 ኣብ ግጥም ዋንጫ ንጉስ ስጳኛ ኣትለቲኮ 2ብ0 ስዒራ። ኣብ ናይ መልሲ ግጥም ኣብ በርናቡ 2ብ2 ተፈላልየን ኔረን።
ለቫንተ